Nafarroako Parlamentuko Mahaiak, 2018ko otsailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana María Beltrán Villalba andreak aurkeztutako galdera, jakiteko zein neurri hartuko dituen Nafarroako Gobernuko lehendakariak saiheste aldera EAJk aurrera jarrai dezan Nafarroari buruzko aipamenak Euskal Estatutuan sartzeko proposamenarekin.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko otsailaren 19an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkarteko parlamentari Ana Beltrán Villalba andreak, Legebiltzarreko Erregelamenduan ezarritakoaren babesean, honako galdera hau aurkezten du, Uxue Barkos lehendakariak Osoko Bilkuran ahoz erantzun dezan:

Zer neurri hartuko duzu, Nafarroako Gobernuko lehendakaria zaren aldetik, saiheste aldera EAJk aurrera jarrai dezan Nafarroari buruzko aipamenak Euskal Estatutuan sartzeko proposamenarekin?

Iruñean, 2018ko otsailaren 12an

Foru parlamentaria: Ana Beltrán Villalba